《道光丙申余有畿辅诗传之选梅树君学博崔念堂大令先后来郡实襄成此举继各因事别去于其行也赋赠 其一》
清代·陶梁

纷来别绪太无端，老我畿南滞一官。未就勋名垂白早，无多著述杀青难。

陈编蠹蚀文防误，沧海珠遗意岂安。河朔英灵知不泯，烦君到处访丛残。

作者简介：江苏长洲人，字宁术，号凫乡。诸生。善填词。有《红豆树馆词》。